Държавен вестник, бр. 33, 2021 г., стр. 55

БРОЙ  33	
Д Ъ Р Ж А В Е Н  В Е С Т Н И К 	
СТР.  55  
разяват войсковият стаж, практиката, времето 
за изпити, отпуските, официалните празници и 
други основни мероприятия в колежа. Той се 
приема от Колежанския съвет и се предлага 
от директора на колежа за утвърждаване от 
началника на НВУ „Васил Левски“.
(6) Разписанията за занятията се изготвят за 
всеки учебен срок не по-късно от 10 дни преди 
започването му. В разписанието се указват 
класното отделение, дисциплината, номерът 
на темата и занятието, времето, мястото, 
ръководителят на занятието, използваната 
техника и видът на учебното занятие.
(7) Документите за планиране и органи­
зиране на учебния процес са:
1. държавните образователни стандарти за 
придобиване на квалификация по професия;
2. рамковата програма Г за професионално 
обучение с придобиване на четвърта степен 
на професионална квалификация;
3. учебните планове и квалификационните 
характеристики;
4. учебните програми;
5. годишният план на колежа;
6. разчетите за годишната натовареност на 
обучаващия състав;
7. разписанията за занятията;
8. графикът за контрола;
9. графикът за държавните изпити;
10. графикът за изпитите през годината;
11. ежегодният график за учебния процес;
12. изпитните протоколи;
13. книгата за регистриране на свидетелства 
за професионална квалификация и удостове­
рения за допълнително обучение;
14. книгата за регистриране на дубликати на 
свидетелства за професионална квалификация 
и удостоверения за допълнително обучение;
15. месечният план на колежа;
16. годишните отчети и месечните анализи 
за дейността в колежа;
17. плановете за провеждане на основните 
мероприятия (методическа дейност, учебна 
практика, комплексни учения и др.);
18. протоколът за резултатите от държав­
ните изпити;
19. документите по текущото управление 
на учебния процес;
20. отчетните картони за проверка на 
занятията;
21. класните дневници;
22. личните картони на обучаемите;
23. книжката за успеха на всеки обучаем;
24. кадетска книжка за войскови стаж;
25. книгата с протоколи от заседанията на 
съвета на колежа.
(8) Административната и учебната доку­
ментация на курсове за повишаване на ква­
лификацията се разработва в съответствие 
с изискванията на акта на министъра на 
отбраната по чл. 117, ал. 2 от ППЗОВСРБ.
Чл. 28. (1) Учебният процес се организира 
в учебни срокове, учебни седмици, учебни 
дни и учебни часове.
(2) Разписанието на занятията се изготвя 
за всеки учебен срок по седмици и учебни 
часове.
(3) Продължителността на учебната сед­
мица е 5 учебни дни.
(4) Продължителността на учебния час е 
45 минути.
(5) Учебният ден включва учебни часове 
и време за самостоятелна работа.
(6) Времето за самостоятелна работа е не 
по-малко от 2 учебни часа в учебните дни 
на седмицата.
(7) Организацията на учебния процес се 
извършва в началото на учебната  година и 
ежеседмично.
Чл. 29. Основните методи и форми за 
провеждане на учебни занятия в колежа са: 
урок, разказ, лекция, класно-групови и групови 
занятия, упражнения, практически занятия, 
тренировки, тактически (тактико-специални 
и тактико-строеви) занятия или учения, ла­
бораторни занятия, учебна практика, стаж, 
консултации и самостоятелна работа.
Чл. 30. (1) За повишаване на командно-
организаторските качества на кадетите за 
срока на обучението им в колежа с учебна 
цел те могат да се назначават в наряд по 
вътрешна служба.
(2) Съставът на длъжностите лица от 
колежа, назначени в наряд по вътрешната 
служба, се определя със заповед на началника 
на НВУ „Васил Левски“ по предложение на 
директора на колежа.
Чл. 31. Промени в разписанието за занятия 
и самоподготовка се допускат по изключение 
с разрешение на директора на колежа.
Чл. 32. Консултациите се провеждат в 
часовете за самостоятелна работа.
Чл. 33. Самостоятелната работа се про­
вежда в часовете и в дните, установени в 
разпределението на времето. 
Чл. 34. Учебният процес в курсовете за 
придобиване и повишаване на квалификацията 
се организира в учебни седмици, учебни дни 
и учебни часове. Разписанието за заня­тията 
се разработва за целия курс.
Чл. 35. Годишният план за работа на 
колежа се изготвя от директора на колежа 
1 месец преди започването на календарната 
година и се утвърждава от началника на НВУ 
„Васил Левски“.
Раздел ІІ
Учебна практика
Чл. 36. (1) Кадетите провеждат учебна 
практика съгласно учебния план и графика 
за учебния процес.
(2) Военното формирование и длъжности­
те за провеждане на учебната практика